Kunsthistorikeren Holger Koefoed omtaler skulpturen i sin bok , og har tanker om at Schjelderup-Ebbe forsøker å si noe om kvinnens situasjon gjennom denne skulpturen: I 1894 ble Papillon hugget i marmor, i forbindelse med at den skulle stilles ut på verdensutstillingen i Antwerpen samme år. Arbeidet ble gjort i Paris av italienske Carpanini. I 1895 ble skulpturen utstilt hos Blomqvists Kunsthandel i Kristiania. De norske kunstanmelderne var svært begeistret for verket. Dagbladets anmelder beskrev det slik:I 1897 stilte hun ut «Papillon» i den norske avdelingen på en salgsutstilling i Stockholm, der Brynjulf Bergslien, Anders Svor og Harriet Backer var blant de andre kunstnerne som stilte ut. Skulpturen var da prissatt til 6 500,- (svenske) kroner. Den ble ikke solgt. Menga Schjelderup-Ebbe donerte den senere samme år til Nasjonalgalleriet.